作者:白居易
標題:予以長慶二年冬十月到杭州，明年秋九月始與範陽盧賈、汝南周元範、蘭陵蕭悅、清河崔求、東萊劉方輿同遊恩德寺之泉洞竹石，籍甚久矣，及茲目擊，果愜心期，因自嗟雲：到郡周歲，方來入寺，半日復去，俯視朱綬，仰睇白雲，有愧於心，遂留絕句
內容:雲水埋藏恩德洞，簪裾束縛使君身。暫來不宿歸州去，應被山呼作俗人。